NÁVRH
UZNESENIE VLÁDY SLOVENSKEJ REPUBLIKY

č. .............
z ..............

k Návrhu koncepcie využitia poľnohospodárskej a lesníckej biomasy
na energetické účely

Číslo materiálu:		
Predkladateľ:	minister pôdohospodárstva	

Vláda

A.	 s c h v a ľ u j e

  A.1.  Návrh koncepcie využitia poľnohospodárskej a lesníckej biomasy na energetické   
    účely

B.	 u k l a d á

ministrovi pôdohospodárstva
      ministrovi životného prostredia
podpredsedovi vlády a ministrovi hospodárstva

B.1.  do konca roka 2005 monitorovať vplyv platnej legislatívy  na podporu využívania obnoviteľných zdrojov energie a biomasy a predložiť správu o výsledkoch monitorovania a návrhy na ďalšie riešenie vláde SR. 

                                                                                                       Termín: 31. 12. 2005
ministrovi školstva

B.2.  v spolupráci s ministrom pôdohospodárstva, vytvoriť samostatný tematický okruh v rámci rozšírenia  štátneho programu „Uplatnenie progresívnych princípov výroby a premien energie“, riešiaci problematiku využívania biomasy  v hospodárstve SR, pre roky 2006 až 2008. Financovanie tematického okruhu zabezpečiť v rámci  finančných prostriedkov uplatnených do roku 2007.
                                                                                                     Termín: 31. 05. 2005      

ministrovi pôdohospodárstva

B.3.  vytvárať podmienky v organizáciách zaoberajúcich sa problematikou využívania poľnohospodárskej a lesníckej biomasy pre zintenzívnenie realizácie navrhnutej koncepcie. 

									Termín: 31. 12. 2004	

C.	 o d p o r ú č a

predsedom vyšších územných celkov

C.1.   vypracovať regionálne energetické koncepcie využívania poľnohospodárskej a 
    lesníckej biomasy a predložiť ich Ministerstvu hospodárstva SR a Ministerstvu
    pôdohospodárstva SR.  

     Vykonajú:
	minister pôdohospodárstva
	minister životného prostredia
	podpredseda vlády a minister hospodárstva			
	minister školstva